सेना के मुताबिक गुरुवार शाम 8 बजे अनंतनाग में एनएच-44 पर जब सेना की गाड़ी गुजर रही थी, उसी समय पत्थरबाजों ने पत्थर बरसाए। इस हमले में एक पत्थर सीधा राजेंद्र सिंह के सिर पर लगा। उन्हें तुरंत प्राथमिक उपचार के लिए अस्पताल में भर्ती कराया गया, लेकिन गंभीर चोट के कारण उनकी हालत में सुधार नहीं हुआ। शुक्रवार शाम उनकी मौत हो गई। राजेंद्र सिंह उत्तराखंड के पिथोरागढ़ जिले के बडेना गांव के रहने वाले थे। वे 2016 में सेना में भर्ती हुए थे।